alexandrainst/scandi-wiki huggingface dataset:
David Aaronovitch

David Aaronovitch (født 8. juli 1954) er en britisk forfatter, kringkaster og journalist.

Han er en vanlig spaltist for magasinet The Times, og forfatter av flere bøker, blant disse var Padling to Jerusalem: A Aquatic Tour of Our Small Country (2000) og Voodoo Histories: Conspiracy Theory in Modern History (2009). Han ble tildelt Orwell-prisen for hans grundige politisk journalistikk i 2001. Aaronovitch er sønn av økonomen, kommunisten Sam Aaronovitch, og bror av skuespilleren Owen Aaronovitch og manusforfatter Ben Aaronovitch. 

Han ble utdannet ved Gospel Oak Primary School frem til 1965, ved Holloway County 1965-1968 og han studerte ved William Ellis School 1968-1972. Han studerte moderne historie ved Balliol College ved University of Oxford fra oktober 1973 til april 1974. David var i likhet faren hans en kommunist og medlem av det britiske kommunistpartiet. 

Han fullførte sin utdannelse ved Universitetet i Manchester, derfra ble han i uteksaminert i 1978 med en øvre grad innen historie. Han arbeidet for en periode for BBC i London som redaktør i 1988. Han begynte på sin karriere innenfor avisjournalistikk i 1995, da han fikk en jobb for avisen The Independent.

Referanser

Eksterne lenker 
 
 
 
  Journalisted, artikler av David Aaronovitch

Britiske forfattere
Britiske journalister
Britiske kommunister
Armada Argentina

Armada Argentina (ARA) (den argentinske marinen) er Argentinas marine og en av tre forsvarsgrener i landet.
Argentinske marinefartøyer bruker skipstypeforkortelsen ARA foran navnet.

Se også
Ubåthendelser på 2000-tallet

Argentina
Mariner etter land
Afferent nerve

Afferente nerver eller sensoriske nerver er nerveceller som formidler nerveimpulser til ryggmargen og hjernen fra sanseceller som registrerer tilstanden i og utenfor kroppen. De sensoriske aksonene til disse cellene kalles derfor afferente (tilførende).

Litteratur

 
 
 
 
 

Nevroanatomi
Nevrofysiologi
Johannes Fønss

Johannes Fønss (født 16. januar 1884 i Århus, død 16. desember 1964 i København) var en dansk operasanger, operaleder, operaregissør og skuespiller. Han var bror av Aage Fønss og Olaf Fønss. Han gifte seg i 1907 med Dagmar Halberg og i 1940 med operasangerinnen Dorothy Larsen. Johannes Fønss var far til skuespilleren Mime Fønss og Jørgen Fønss.

Fønss tok eksamen artium i 1901 og fortsatte deretter med studier i sang. Han debuterte som operasanger ved Det Kongelige Teater i 1905. Han var engasjert ved Covent Garden 1910-1914 i Wagner-roller, ved operaen i Frankfurt 1912-1917,og også ved operaen i Mannheim dessuten gjestespilte han på mange andre europeiske scener. Han ble leder for og regissør ved operaen ved Det Kongelige Teater i 1929 og arbeidet der fram til 1957. Han debuterte på film i stumfilmen Afgrunden 1910 og medvirket dessuten bare i en lydfilm.

Filmografi

Bøker 
 Orkanen over Det kgl. Teater – friske Erindringer og dokumentarisk Beretning av Johannes Fønss
 Bagom breve, billeder – og begivenheder av Johannes Fønss
 Ham, der leder efter Operaen av Johannes Fønss
 Mennesker, musikfolk – og minder – fra kirken til teatrene av Johannes Fønss
 Glade og gyldne Minder fra 35 Aars Virksomhed i Musiklivet ude og hjemme av Johannes Fønss

Eksterne lenker 
 
 
 

Danske operasangere
Danske skuespillere
Personer fra Aarhus
Fredrik Christian Wildhagen

Fredrik Christian «F. Chr.» Wildhagen (født 9. februar 1888 i Kristiania, død 2. mars 1971) var en norsk filolog og lærer, mest kjent som Bjørnstjerne Bjørnson-kjenner og programleder i NRK radio på 1930-tallet.

Etter examen artium ved Kristiania katedralskole 1906 og litt Krigsskolen og lærergjerning, fullførte han cand.philol. i språkhistorie 1917 og pedagogisk seminar 1922. Han var lærer (lektor) ved Akers kommunale gymnas 1923-37 og startet i NRK 1931 som foredragssjef etter at styret 30. april 1930 hadde vedtatt prøvesendinger for skolekringkasting. I 1934 ble han sjef for den nye Opplysningsavdelingen og kontrollerte foredrag og kåseri som ble kringkastet.

Under andre verdenskrig sluttet han i NRK på grunn av at NRK-ledelsen støttet okkupasjonsmyndighetene. Han gikk tilbake til skoleverket og var lærer inntil han ble arrestert under mistanke for å drive etterretningsvirksomhet. Han satt fengslet på Møllergata 19 i et år, og ble deretter overført til fangeleiren på Grini.

Etter krigen vendte han tilbake til NRK. Han ledet Opplysningsavdelingen frem til han ble pensjonist i 1958. Wildhagen holdt også foredrag selv og ledet serier som Lørdagskåseri og Streiftog i norsk humor, siste  med bokhandler Jacob Dybwad. Av fysiognomi var han ikke ulik Bjørnstjerne Bjørnson.

Verv og utmerkelser 
 Det Norske Studentersamfund, leder 1913 og 1921
 Den Gyldne Gris, seremonimester 1921-63
 Nansenfondets stipend
 Den høiere skole, redaktør
 Filologisk forening, leder
 Akademisk klubb, leder
 St. Hallvard-medaljen 1978

Utgivelser

Referanser 

Norske filologer
Norske lektorer
Norske sakprosaforfattere
Bjørnstjerne Bjørnson
Programledere for NRK
Personer fra Oslo
St. Hallvard-medaljen
Ole Nilsen Ravna

Ole Nilsen Ravna (født 31. oktober 1841 på fjellet i Karasjok, død 11. august 1906 på Spierttanjárga) var en samisk oppdager som deltok på Fridtjof Nansens skiferd over Grønland i 1888.


Biografi 
Ravna var same fra Karasjok og ble i 1888 rekruttert av 26 år gamle Fridtjof Nansen til en ekspedisjon til Grønland. Ekspedisjonen bestod for øvrig av Samuel Balto, også fra Karasjok, Otto Sverdrup og Kristian Kristiansen fra Ogndal ved Steinkjer og Oluf Dietrichson fra Levanger. Nansen hadde fått det råd å ha med samer på ferden fra Adolf Erik Nordenskiöld som hadde forsøkt å krysse Grønland i 1883. Nordenskiöld var særlig imponert over samenes skiferdighet. I motsetning til Nordenskiölds ekspedisjon var alle på Nansens ekspedisjon gode skiløpere. Samene var i tillegg ansett som å ha spesielt god stedsans, uten at dette ble satt spesielt på prøve. 

Skiferden fikk en dramatisk start. De seks mennene reiste til Grønlands østkyst med selfangerskuta «Jason». De prøvde å komme i land, men isforholdene gjorde det vanskelig. De ble satt av på et isflak som etter hvert drev hurtig sørover langs kysten. Da isflaket brøt sammen, klarte de å komme seg i de to lettbåtene som de rodde og seilte tolv dager nordover langs kysten.  De gikk i land i Umivik og la ut på ski 15. august 1888, og de ankom til Ameralikfjorden på vestkysten 29. september 1888. Dette var den  den første dokumenterte kryssingen av Grønland. Årets siste båt hadde allerede gått derfra, men det lyktes å overbringe en beskjed om at deltakerne hadde kommet helskinnet over til vestkysten. De seks mennene overvintret på Grønland og brukte tiden til å lære om inuittenes levesett.

Hjemkomsten til Norge i 1889 ble en hylningsferd. Grønlandsfarerne ble møtt av store folkemengder de de kom til Kristiania.

På gravstedet på Lakselv kirkegård i Porsanger reiste Norsk Geografisk Selskap i 1909 en minnestein over Ravna.

Referanser

Litteratur

Eksterne lenker 
 
 Ole N. Ravna hos Norsk Polarhistorie

Norske oppdagere
Personer fra Karasjok kommune
Tarald Rohde

Tarald Rohde (født 25. mars 1950) er en norsk forsker, administrator og leder innen feltet helsepolitikk og sykehusutbygging.

Rohde har bakgrunn fra ml-bevegelsen, og var i 1976 leder for Rød Front i Det Norske Studentersamfund i Oslo. Han arbeidet også en periode i AKP(m-l)s forlag Oktober.

Siden har han hatt flere sentrale posisjoner innen Helse-Norge. Han har blant annet arbeidet i Sosialdepartementet, vært økonomisjef ved Ullevål sykehus, forsker ved NAVFs Gruppe for helsetjenesteforskning og frittstående rådgiver. Han var sentral i arbeidet med planleggingen og utbyggingen av prosjektet Nytt Rikshospital. Han er nå (2011) seniorrådgiver ved SINTEF Teknologi og samfunn.

Rohde har også vært engasjert i idrettsklubben Skeid, der han er leder for hovedstyret (2010–2011) og redaktør for klubbens nettsider. Han er selv aktiv innen veteranfotball og som syklist.

Bibliografi 
 Turbulent og kostbart – flott og funksjonelt. Lærdommer fra prosjektet nytt Rikshospital. Selvig Publishing (2001) ISBN 82-7045-086-3

Referanser 
<div class="references-small">

</div class="references-small">

Eksterne lenker 
 Presentasjon av Rohde på SINTEFs sider (Besøkt 11. februar 2011)
 SINTEF-publikasjoner av Rohde (Besøkt 11. februar 2011)

Norske forskere
Personer tilknyttet SINTEF
Formenn av Det Norske Studentersamfund
Fødsler i 1950
Rødholmen fyr

Rødholmen fyr var et ledfyr som ligger på Røholmen i den delen av Harøyfjorden som strekker seg inn i tidligere Haram kommune på Sunnmøre. Fyret ble opprettet i 1893.

Fyret ligger på en av Raudholmane Gnr.28 bruksnr. 8 som hører til Synnaland. Fyret inneholdt også boligen til fyrvokteren og hans familie. På den største holmen sto naust, uthus og fjøs. Skipsleia deler seg og går både på nord og sørsida av lykta.

Fyret ble automatisert og avbemannet i 1954. Bygningene ble revet og solgt. Fyret ble erstattet med en lykt Raudholmen lykt. 

Navnet

Statens kartverk bruker navnet Raudholmane. Lokalt blir navnet uttalt [Røhølmin], 'rø' er mest trolig fiskeskinn, ikke fargen. 

Natur og miljø

Rødholmen er freda som naturreservat.

Se også
Norske fyr

Referanser

Kilder

Bjørkhaug, Birger og Poulsson, Sven. Norges Fyr, Fra Stad til Grense-Jakobselv, bind 2. Grøndahl & søn forlag AS, 1987
Monrad-Krohn, Danckert. Norske Fyr, Nasjonal verneplan for fyrstasjoner.'' Riksantikvarens rapporter nr. 24 1997
 fyr.no om fyrstasjonen

Fyr i Møre og Romsdal
Samferdsel i Ålesund
Byggverk fullført i 1893
1893 i Norge
Byggverk i Ålesund
Drammen Skisenter

Skimore Drammen er en aktivitetspark i Drammen på Åssiden, parken er bedre kjent som Drammen skisenter eller Aronsløypa. På vinterhalvåret tilbyr parken 4 Kilometer med nedfartsløyper for ski- og snowboardere med en høydeforskjell på 280 meter. Anlegget har én fireseters ekspressheis på 1350 meter, heisen brukes også på sommeren til downhill-sykling. Parken har også en klatrepark med 70 elementer og flere forskjellige vanskelighetsgrader.

Historie
Anlegget het tidligere Drammen turheis og stod ferdig 12. februar 1969. Den opprinnelige heisen var av merket Doppelmayr. 

Vintrene på slutten av 80-tallet hadde vært grønne, og anlegget hadde stått stille i tre år. I 1991 ble anlegget overdratt til Erik Graaberg for den symbolske sum av én krone. For å få anlegget Veritas-godkjent ble det påkostet  kroner, men snøen uteble og heisene ble stående. Snøkanonanlegg kom på plass i 1994. Driften gikk med overskudd i mange år, og i 2008 ble det investert i ny ekspressheis av merket Leitner.

Det er også bygget et nytt servicebygg, AronTunet, med kafeteria og toalettfasiliteter.

I 2018 ble 50,1 prosent av aksjene i Drammen skisenter solgt til AS Parks, som da ble hovedaksjonær.

Referanser

Eksterne lenker
 Drammen skisenter
 AronTunet 

Alpinanlegg i Norge
Næringsliv i Drammen
Idrettsanlegg i Drammen
Etableringer i 1969
Johann Sigismund Kusser

Johann Sigismund Kusser (1660–1727) var en tysk kapellmester og komponist.

Liv og virke 
Johann Sigismund var sønn av en evangelisk kantor i Bratislava. I 1674 flyttet familien til Stuttgart. To år senere reiste Kusser til Paris og Versailles der han fikk god kjennskap til den franske barokkmusikken og opplæring i komposisjon av den innflytelsesrike franske hoffkomponisten Jean-Baptiste Lully. Etter seks år i Paris virket Kusser ved hoffene i Baden-Baden og Ansbach, før han i oktober 1683 bega seg ut på en reise gjennom Tyskland.

I 1690 ble han den første kapellmesteren i det nye Opernhaus am Hagenmarkt i Braunschweig. Det etterfølgende året giftet han seg med Hedwig Melusine von Damm, datter av en rådsherre i Braunschweig. Mens han var i byen, skrev Kusser åtte operaer til berikelse for operahusets italienskdominerte repertoar. På grunn av uoverensstemmelser med librettisten og hoffdikteren Friedrich Christian Bressand, flyttet Kusser til Hamburg og arbeidet ved Oper am Gänsemarkt.

Mot slutten av 1695 forlot Kusser Hamburg og var blant annet virksom i Nürnberg og Augsburg, før Eberhard Ludvig av Württemberg i 1699 ansatte ham ved hoffet i Stuttgart. Året etter ble Kusser utnevnt til hoffkapellmester.

På slutten av 1704 flyttet han til London der han arbeidet som privatlærer og komponist. Han reiste videre til  Dublin i 1707 og ble i 1711 «Chappel-Master of Trinity College». I 1716 ble han «Chief Composer» og «Master of the Music, attending His Majesties State in Ireland».

Kusser påvirket den etterfølgende generasjonen komponister, som Reinhard Keiser, Johann Mattheson, Georg Philipp Telemann, Christoph Graupner, Georg Caspar Schürmann og Georg Friedrich Händel, men blir selv sjelden spilt.

Referanser

Kilder

Litteratur 
 Johannes Wiesner, Kusser, Johann Sigismund, i Horst-Rüdiger Jarck, Dieter Lent o.a.  (red.): Braunschweigisches Biographisches Lexikon. 8. bis 18. Jahrhundert, Braunschweig 2006, ISBN 3-937664-46-7, s. 421.
 Johann Georg Walther (1732) Musicalisches Lexicon, Leipzig, s. 189.

Eksterne lenker 
 
 
 En del noter og midi-filer på www.kantoreiarchiv.de

Tyske komponister
Barokkomponister
Operakomponister
Personer fra Bratislava
Lee Hyo-jung

Lee Hyo-jung (født 13. januar 1981 i Seoul) er en sørkoreansk badmintonspiller. Hennes største internasjonale resultat, kom da hun representere Sør-Korea under Sommer-OL 2008 i Beijing, Kina der hun tok gull i mixed dobbel sammen med Lee Yong-dae, og sølv i dobbel kvinner sammen med Lee Kyung-won.

Referanser

Eksterne lenker 
 

Sørkoreanske badmintonspillere
Olympiske mestere for Sør-Korea
Deltakere for Sør-Korea under Sommer-OL 2000
Badmintonspillere under Sommer-OL 2000
Deltakere for Sør-Korea under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Sør-Korea under Sommer-OL 2008
Badmintonspillere under Sommer-OL 2008
Personer fra Seoul
Fødsler i 1981
Olympiske medaljevinnere i badminton
Lee Kyung-won

Lee Kyung-won (født 21. januar 1980 i Masan) er en sørkoreansk badmintonspiller. Hennes største internasjonale resultater, kom da hun representere Sør-Korea under Sommer-OL 2008 i Beijing, Kina da hun tok sølv sammen med Lee Hyo-jung og fra Sommer-OL 2004 i Athen da hun tok bronse sammen med Ra Kyung-min.

Referanser

Eksterne lenker 
 

Sørkoreanske badmintonspillere
Medaljevinnere under Sommer-OL 2004
Deltakere for Sør-Korea under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Sør-Korea under Sommer-OL 2008
Badmintonspillere under Sommer-OL 2008
Personer fra Sør-Gyeongsang
Fødsler i 1980
Olympiske medaljevinnere i badminton
Zhang Yawen

Zhang Yawen (født 9. mars 1985 i Chongqing) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina og tok bronse sammen med Wei Yili. Hun har også ett gull i VM fra 2009.

Referanser

Eksterne lenker 
 

Kinesiske badmintonspillere
Olympiske bronsemedaljevinnere for Kina
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Personer fra Chongqing
Fødsler i 1985
Olympiske medaljevinnere i badminton
Wei Yili

Wei Yili (født 24. juni 1986 i Yichang) er en kinesisk badmintonspiller. Hennes største internasjonale resultat kom da hun representere Kina under Sommer-OL 2008 i Beijing, Kina og tok bronse sammen med Zhang Yawen.

Referanser

Eksterne lenker 
 

Kinesiske badmintonspillere
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Personer fra Yichang
Olympiske medaljevinnere i badminton
Lilyana Natsir

Lilyana Natsir (født 9. september 1985 i Manado) er en indonesisk badmintonspiller. Hennes største internasjonale resultat, kom da hun representere Indonesia under Sommer-OL 2008 i Beijing, Kina og tok gull sammen med Nova Widianto.

Referanser

Eksterne lenker 
 
 

Indonesiske badmintonspillere
Olympiske sølvmedaljevinnere for Indonesia
Medaljevinnere under Sommer-OL 2008
Deltakere for Indonesia under Sommer-OL 2008
Badmintonspillere under Sommer-OL 2008
Deltakere for Indonesia under Sommer-OL 2012
Badmintonspillere under Sommer-OL 2012
Personer fra Manado
Fødsler i 1985
Olympiske medaljevinnere i badminton
Hendra Setiawan

Hendra Setiawan (født 24. august 1984 i Pemalang) er en indonesisk badmintonspiller. Hans største internasjonale resultat, kom da han representere Indonesia under Sommer-OL 2008 i Beijing, Kina og tok gull sammen med Markis Kido.

Under Sommer-OL 2020 i Tokyo ble han nummer 4 i dobbel.

Referanser

Eksterne lenker 
 

Indonesiske badmintonspillere
Olympiske mestere for Indonesia
Medaljevinnere under Sommer-OL 2008
Deltakere for Indonesia under Sommer-OL 2008
Badmintonspillere under Sommer-OL 2008
Deltakere for Indonesia under Sommer-OL 2016
Badmintonspillere under Sommer-OL 2016
Deltakere for Indonesia under Sommer-OL 2020
Badmintonspillere under Sommer-OL 2020
Personer fra Jawa Tengah
Fødsler i 1984
Olympiske medaljevinnere i badminton
Lee Yong-dae

Lee Yong-dae (født 11. september 1988 i Hwasun) er en sørkoreansk badmintonspiller. Hans største internasjonale resultat, kom da han representere Sør-Korea under Sommer-OL 2008 i Beijing, Kina og tok gull sammen med Lee Hyo-jung.

Referanser

Eksterne lenker 
 

Sørkoreanske badmintonspillere
Olympiske mestere for Sør-Korea
Olympiske bronsemedaljevinnere for Sør-Korea
Medaljevinnere under Sommer-OL 2008
Deltakere for Sør-Korea under Sommer-OL 2008
Badmintonspillere under Sommer-OL 2008
Medaljevinnere under Sommer-OL 2012
Deltakere for Sør-Korea under Sommer-OL 2012
Badmintonspillere under Sommer-OL 2012
Deltakere for Sør-Korea under Sommer-OL 2016
Badmintonspillere under Sommer-OL 2016
Personer fra Sør-Jeolla
Fødsler i 1988
Olympiske medaljevinnere i badminton
Cai Yun

Cai Yun (født 19. januar 1980 i Suzhou) er en kinesisk badmintonspiller. Hans største internasjonale resultat, kom da han representere Kina under Sommer-OL 2008 i Beijing, Kina og tok gull sammen med Fu Haifeng. Han har flere gull fra VM.

Referanser

Eksterne lenker 
 

Kinesiske badmintonspillere
Olympiske mestere for Kina
Olympiske sølvmedaljevinnere for Kina
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Medaljevinnere under Sommer-OL 2012
Deltakere for Kina under Sommer-OL 2012
Badmintonspillere under Sommer-OL 2012
Personer fra Suzhou
Fødsler i 1980
Olympiske medaljevinnere i badminton
Fu Haifeng

Fu Haifeng (født 23. august 1983 i Jieyang) er en kinesisk badmintonspiller. Hans største internasjonale resultat, kom da han representere Kina under Sommer-OL 2008 i Beijing, Kina og tok sølv sammen med Cai Yun. Han har flere gull fra VM.

Referanser

Eksterne lenker 
 

Kinesiske badmintonspillere
Olympiske mestere for Kina
Olympiske sølvmedaljevinnere for Kina
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Medaljevinnere under Sommer-OL 2012
Deltakere for Kina under Sommer-OL 2012
Badmintonspillere under Sommer-OL 2012
Deltakere for Kina under Sommer-OL 2016
Badmintonspillere under Sommer-OL 2016
Personer fra Jieyang
Fødsler i 1983
Medaljevinnere under Sommer-OL 2016
Olympiske medaljevinnere i badminton
Nova Widianto

Nova Widianto (født 10. oktober 1977 i Klaten) er en indonesisk badmintonspiller. Hans største internasjonale resultat kom da han representere Indonesia under Sommer-OL 2008 i Beijing, Kina og tok sølv sammen med Lilyana Natsir.

Referanser

Eksterne lenker 
 

Indonesiske badmintonspillere
Olympiske sølvmedaljevinnere for Indonesia
Deltakere for Indonesia under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Indonesia under Sommer-OL 2008
Badmintonspillere under Sommer-OL 2008
Personer fra Jawa Tengah
Fødsler i 1977
Olympiske medaljevinnere i badminton
Nordisk forening for selskapschinchilla Norge

Nordisk forening for selskapschinchilla Norge (forkortet NFFSCN) er en norsk forening for alle som interesserer seg for chinchilla. Den ble stiftet 17. desember 1989, og er fremdeles Norges eneste chinchillaforening.

Foreningen jobber for å spre kunnskap om chinchilla til chinchillaeiere, kommende chinchillaeiere, dyrebutikker og veterinærer. Medlemsbladet Chillaposten sendes ut fire ganger årlig. Foreningen avholder ca. 5 årlige utstillinger rundt i landet hvor chinchillaene poengbedømmes etter kvaliteter som størrelse, kroppsform, pelskvalitet og farge. De største utstillingene hvert år er vårutstillingen og høstutstillingen som avholdes i Oslo/Akershus. 

NFFSCN driver et arkiv over stamtavler, og har som mål å holde oversikt over slekten til alle chinchillaer i Norge. Offisielle stamtavler sendes ut til de som bestiller.

Eksterne lenker 
 Chinchilla.no – NFFSCNs nettside
 NFFSCNs åpne diskusjonsforum
 NFFSCNs offisielle side på Facebook

Norske fritidsorganisasjoner
Jerzy Szmajdzinski

Jerzy Andrzej Szmajdzinski (født 9. april 1952, død 10. april 2010) var en polsk politiker som var medlem av det polske parlamentet Sejm. Han var tidligere forsvarsminister. Han var en kandidat til å bli valgt til president i Polen under valget i 2010.

Szmajdziński ble uteksaminert fra Wrocław University of Economics. På 1970-og 1980-tallet var han en aktivist for Føderasjonen av det sosialistiske LO og han var medlem av Socialist Union of Polish Youth, og han tjenestegjorde som denne gruppens formann mellom 1986 og 1989. Han forble medlem av partiet PZPR fra 1973 til slutten av 1990. Senere ble han tildelt en lederposisjon innen det venstreorienterte politiske partiet. I desember 1999 ble han nestformann i Democratic Left Alliance (SLD).

Han ble medlem av medlem av det polske Sejmen i 1990, og han satt i hans andre periode som formann i National Defense Committee. Han var minister i National Defence fra 19. oktober 2001 til 2005. Han ble valgt til medlem av Sejmen igjen den 25. september 2005. Szmajdziński døde dagen etter han hadde bursdag og fylte 58 år, i en flyulykke som også involverte daværende president Lech Kaczynski og 94 andre høyere politiske og militære medlemmer under Smolensk-ulykken i Russland.

Polske politikere
Personer fra Wrocław
Omkomne i Smolensk-ulykken
Fødsler i 1952
Dødsfall i 2010
Bazilio Olara Okello

Bazilio Olara-Okello (født 1929, død 9. januar 1990 i Sudan) var en ugandisk offiser og en av kommandantene i den ugandiske National Liberation Army (UNLA) som sammen med den tanzanianske hæren styrtet diktatoren Idi Amin i 1979.

Biografi 
I 1985 var han for en kort periode formann for det herskende militære råd. Han var de facto statsoverhode og militær juntaleder for Uganda, og senere var han generalløytnant og sjef for de væpnede styrkene i Uganda. Under borgerkrigen i Uganda mellom UNLA (som da var den nasjonale hæren) og Yoweri Museveni og hans National Resistance Army, kommanderte han hæren til Yoweri Museveni's National Resistance Army som tok over makten 26. januar 1986. Olara-Okello flyktet i eksil til Sudan, der han bodde frem til hans dødsfall i Ormduruman Hospital i Khartoum den 9. januar 1990, i en alder av 61 år.

Ugandere
Ugandiske politikere
O’Brien-ætten

O'Brien (mellomirsk:Uí Briain eller Ua Briain, moderne irsk: Ó Briain) er adelig ætt i Irland. Den er oppkalt etter ættens forfar Brian Boru (942–1014), Konge av Munster og Overkonge av Irland. Brians etterkommere var konger av Munster, og senere konger og jarler av Thomond.

Medlemmer av ætten

Noen av ættens medlemmer var:
 Donnchad mac Briain, Konge av Munster 
 Tadc mac Briain, sønn av Brian Boru
 Toirdelbach Ua Briain, Konge av Munster og overkonge av Irland
 Muirchertach Ua Briain, Konge av Munster og overkonge av Irland
 Diarmait Ua Briain, Konge av Munster
 Blathmin Ua Briain, gift med Sigurd Jorsalfare
 Domnall Mór Ua Briain, Konge av Thomond
 Murrough O'Brien siste konge og første jarl av Thomond. 
 Connor O'Brien, 3. Jarl av Thomond
 Donogh O'Brien, 4. Jarl av Thomond
 Barnabas O'Brien, 6. Jarl av Thomond

Kilder
 

Irsk adel

ru:О’Брайен